|  |
| --- |
| Številka: 007-309/2023/23 |
| Ljubljana, 7. 2. 2024 |
| EVA: 2023-2180-0049 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| **ZADEVA: Predlog zakona o spremembah in dopolnitvah Zakona o spodbujanju investicij – predlog za obravnavo**  |
| **1. Predlog sklepov vlade:** |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ... seji dne ... sprejela naslednji SKLEP:Vlada Republike Slovenije je določila besedilo Predloga zakona o spremembah in dopolnitvah Zakona o spodbujanju investicij (EVA 2023-2180-0049) ter ga predloži Državnemu zboru v obravnavo.  Barbara Kolenko Helbl GENERALNA SEKRETARKA Priloga:* Predlog zakona o spremembah in dopolnitvah Zakona o spodbujanju investicij

Sklep prejmejo:* Državni zbor republike Slovenije,
* Ministrstvo za gospodarstvo, turizem in šport,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru:** Da, po skrajšanem postopku. |
| **3.a Osebe, odgovorne za strokovno pripravo in usklajenost gradiva:** Jernej Salecl, generalni direktor Direktorata za industrijo, podjetništvo in internacionalizacijoDušanka Šolaja, vodja Sektorja za internacionalizacijo in spodbujanje investicij, Direktorat za industrijo, podjetništvo in internacionalizacijo,Jure Vozelj, Sektor za internacionalizacijo in spodbujanje investicij, Direktorat za industrijo, podjetništvo in internacionalizacijo. |
| **3.b Zunanji strokovnjaki, ki so sodelovali pri pripravi dela ali celotnega gradiva:**  |
| Zunanji strokovnjaki pri pripravi dela ali celotnega gradiva niso sodelovali. |
| **4. Predstavniki vlade, ki bodo sodelovali pri delu državnega zbora:**  |
| * Matjaž Han, minister za gospodarstvo, turizem in šport,
* mag. Dejan Židan, državni sekretar,
* Matevž Frangež, državni sekretar,
* Jernej Salecl, generalni direktor Direktorata za industrijo, podjetništvo in internacionalizacijo,
* Matej Skočir, namestnik generalnega direktorja Direktorata za industrijo, podjetništvo in internacionalizacijo
* Dušanka Šolaja, vodja Sektorja za internacionalizacijo in spodbujanje investicij, Direktorat za industrijo, podjetništvo in internacionalizacijo,
* Jure Vozelj, Sektor za internacionalizacijo in spodbujanje investicij, Direktorat za industrijo, podjetništvo in internacionalizacijo.
 |
| **5. Kratek povzetek gradiva:**  |
| Uredba 651/2014/EU, ki je bila nazadnje spremenjena dne 23. 6. 2023, določa pogoje za državno pomoč, ki je združljiva s pravili delovanja notranjega trga in konkurence v EU. Predmetna uredba ureja različne oblike pomoči, vključno z regionalno pomočjo, pomočjo za male in srednje velike gospodarske družbe ter pomoč za raziskave, razvoj ter inovacije, po katerih se med drugim dodeljuje tudi pomoč po Zakonu o spodbujanju investicij. Spremembe nekaterih določb Uredbe 651/2014/EU zahtevajo uskladitev Zakona o spodbujanju investicij, s čimer se želi zagotoviti skladnost nacionalnih pravil o dodeljevanju pomoči z evropskimi pravili o državni pomoči. |
| **6. Presoja posledic za:**  |
| a) | javnofinančna sredstva nad 40.000 EUR v tekočem in naslednjih treh letih | **NE** |
| b) | usklajenost slovenskega pravnega reda s pravnim redom Evropske unije | **DA** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| **7.a Predstavitev ocene finančnih posledic nad 40.000 EUR:** Finančnih posledic nad 40.000 EUR ni. |
| **I. Ocena finančnih posledic, ki niso načrtovane v sprejetem proračunu**  |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | 0 | 0 | 0 | 0 |
| Predvideno povečanje (+) ali zmanjšanje (**–**) prihodkov občinskih proračunov  | 0 | 0 | 0 | 0 |
| Predvideno povečanje (+) ali zmanjšanje (**–**) odhodkov državnega proračuna  | 0 | 0 | 0 | 0 |
| Predvideno povečanje (+) ali zmanjšanje (**–**) odhodkov občinskih proračunov | 0 | 0 | 0 | 0 |
| Predvideno povečanje (+) ali zmanjšanje (**–**) obveznosti za druga javnofinančna sredstva | 0 | 0 | 0 | 0 |
| **II. Finančne posledice za državni proračun**  |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| / | / | / | / | / |
| **SKUPAJ** | / | / |
| **II.b Manjkajoče pravice porabe bodo zagotovljene s prerazporeditvijo:**  |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| / | / | / | / | / |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:**  |
| Novi prihodki | Znesek za tekoče leto (t) | Znesek za t + 1 |
| / | / | / |
|  |  |  |
|  |  |  |
| **SKUPAJ** |  |  |
| **OBRAZLOŽITEV:** 1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:Predlagane spremembe ne bodo imele vpliva na povečanje ali zmanjšanje javnofinančnih sredstev za izvajanje zakona.Za izvajanje zakona so sicer sredstva zagotovljena v državnem proračunu, pri proračunskem uporabniku Ministrstvo za gospodarstvo, turizem in šport, na naslednjih proračunskih postavkah:* 59.640.973 EUR za leto 2024 in 41.251.127 EUR za leto 2025 na proračunski postavki 231756 – Spodbujanje investicij, in sicer za dodeljevanje subvencij, in
* 3.434.000 EUR za leto 2024 in 3.444.000 EUR za leto 2025 na proračunski postavki 231790 – Spodbujanje internacionalizacije, in sicer za izvajanje aktivnosti spodbujanja investicij in internacionalizacije.

**II.a Pravice porabe za izvedbo predlaganih rešitev so zagotovljene:***/* **II.b Manjkajoče pravice porabe bodo zagotovljene s prerazporeditvijo:**/**II.c Načrtovana nadomestitev zmanjšanih prihodkov in povečanih odhodkov proračuna:** */* |
| **7.b Predstavitev ocene finančnih posledic pod 40.000 EUR:** */* |
| **8. Predstavitev sodelovanja z združenji občin:/**  |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| Mnenja, predlogi, pripombe niso bili upoštevani, in sicer:* Predlog, da bi namesto bančne garancije sprejemali tudi kakšne druge oblike zavarovanj (podan s strani GZS, treh direktorjev malih in srednje velikih podjetij ter OZS). Zavrnjen z argumentom, da je bančna garancija najvarnejša oblika zavarovanja javnih sredstev, v primeru, da gre z investicijo kaj narobe in pojasnilom, da se že sedaj v praksi izvajanje teh določil skuša čim bolj približati potrebam upravičencev.
* Predlog GZS, da bi kot upravičene sektorje dodali  primarne kmetijske proizvodnje, ribištvo in akvakulturo, predelava in trženje kmetijskih proizvodov – zavrnjen, saj so po Uredbi 651/2014/EU v splošnih določilih to izključeni sektorji, ki pa se jim v zakonu že sedaj dopušča sodelovanje in pridobivanje spodbud, kolikor je to v okviru Uredbe 651/2014/EU mogoče.
* Predlog GZS in Štajerske GZS, da bi kot prejemnike spodbud opredelili tudi zbornice in zasebne zavode, zavrnjen z argumentom, da to ni predmet aktualnih sprememb in da v določenih primerih že sedaj lahko sodelujejo pri investicijah po 4.a členu kot zunanji izvajalci.
* Predlog GZS, da se da večji poudarek napram zelenemu prehodu digitalizaciji, zavrnjen z argumentom, da spodbujamo oboje, saj se posledično dejansko vlaga v oboje.
* Predlog GZS, da se med aktivnosti za spodbujanje internacionalizacije doda tudi izobraževanje domačih vlagateljev, saj bi jih s tem po njihovem mnenju lahko spodbudili k vlaganjem na slovenski trg. Zavrnjen z argumentom, da relevantni člen že sedaj dopušča tako aktivnost ter pojasnilom, da Slovenski podjetniški sklad že stalno neposredno povezuje podjetnike in investitorje na demo dnevih ter dogodkih za mreženje.
 |
| 10. Pri pripravi gradiva so bile upoštevane zahteve iz Resolucije o normativni dejavnosti: | DA |
| 11. Gradivo je uvrščeno v delovni program vlade: | NE |
|   Matjaž Han MINISTER |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| PRILOGA 3 PREDLOG (EVA 2023-2180-0049)

|  |
| --- |
| ZAKON O SPREMEMBAH IN DOPOLNITVAH ZAKONA O SPODBUJANJU INVESTICIJ |
| 1. UVOD
 |
| 1. OCENA STANJA IN RAZLOGI ZA SPREJETJE PREDLOGA ZAKONA  |
| 2. CILJI, NAČELA IN POGLAVITNE REŠITVE PREDLOGA ZAKONA  |
| 2.1 Cilji |
| Cilj zakona je uskladitev določil zakona s posodobljenimi določili Uredbe 651/2014/EU. |
| 2.2 Načela |
| Predlog zakona ne odstopa od načel, na katerih temelji sedanja ureditev.  |
| 2.3 Poglavitne rešitve* Predstavitev predlaganih rešitev

Opredelitev posameznih izrazov, uporabljenih v zakonu, je spremenjena tako, da je jasno, da investitor vlogo za investicijsko spodbudo lahko odda tudi, preden ima v Sloveniji registrirano gospodarsko družbo ali podružnico tujega podjetja. Pogoj je, da ima bodisi gospodarsko družbo bodisi podružnico tujega podjetja v Sloveniji registrirano najkasneje v trenutku izplačila spodbude. Možnost pridobitve spodbude za podružnico tujega podjetja je novost, ki pomeni debirokratizacijo, s čimer se dodatno spodbujajo tuji investitorji, da vlagajo na območju Republike Slovenije. Možnost ustanovitve in pridobitve spodbude za podružnico tujega podjetja bo veljala zgolj za gospodarske družbe s sedežem v državah članicah EU. Za druge gospodarske družbe s sedežem v tretjih državah bo še vedno veljalo, da morajo pred izplačilom spodbude v Sloveniji ustanoviti oziroma registrirati gospodarsko družbo.Na podlagi sprememb Uredbe 651/2014/EU se na seznam dejavnosti, ki se jim ne dodelijo spodbude za investicije po zakonu, dodata sektor lignita in sektor širokopasovnih povezav. Poleg proizvodnje in distribucije energije, za kar spodbud že doslej ni bilo dovoljeno dodeliti, po novem dodatno ni dovoljeno dodeliti spodbud tudi za shranjevanje in prenos energije. Dejavnost ladjedelništva in industrije sintetičnih vlaken se odstrani s seznama dejavnosti, za katere se spodbude ne dodelijo.Na podlagi sprememb Uredbe 651/2014/EU po novem tudi niso več dovoljene spodbude za projekte operativnih skupin evropskega partnerstva za inovacije (EIP) na področju kmetijske produktivnosti in trajnosti. Poleg tega zakon eksplicitno izključuje spodbude za ukrepe pomoči, ki upravičencem omejujejo možnost za izkoriščanje rezultatov raziskav, razvoja in inovacij v drugih državah članicah.Zakon na novo določa pravila za vodenje in hrambo dokumentacije, povezane z dodeljevanjem spodbud po zakonu, in sicer Javna agencija Republike Slovenije za spodbujanje investicij, podjetništva in internacionalizacije (v nadaljevanju: SPIRIT) ter Ministrstvo za gospodarstvo, turizem in šport (v nadaljevanju: MGTŠ) kot dajalca spodbud vodita podrobno evidenco z informacijami in dodatno dokumentacijo, ki je potrebna za ugotovitev, ali so izpolnjeni vsi pogoji iz zakona ter Uredbe 651/2014/EU. Evidence se hranijo deset let od dneva dodelitve spodbude ali od dneva zadnje dodelitve pomoči v okviru sheme investicij.* Normativna usklajenost predloga zakona:
* z veljavnim pravnim redom

Predlog zakona je usklajen z veljavnim pravnim redom Republike Slovenije in EU.* s splošno veljavnimi načeli mednarodnega prava in mednarodnimi pogodbami, ki zavezujejo Republiko Slovenijo

Predlog zakona je v skladu s splošno veljavnimi načeli mednarodnega prava in mednarodnimi pogodbami, ki zavezujejo Republiko Slovenijo.* Usklajenost predloga zakona:
* s samoupravnimi lokalnimi skupnostmi

Predlog zakona ne posega na področje lokalne samouprave, zato usklajevanje ni bilo potrebno.* s civilno družbo oziroma ciljnimi skupinami, na katere se predlog zakona nanaša (navedba neusklajenih vprašanj)
* s subjekti, ki so na poziv predlagatelja neposredno sodelovali pri pripravi predloga zakona oziroma so dali mnenje (znanstvene in strokovne ustanove, nevladne organizacije in posamezni strokovnjaki ter predstavniki zainteresirane javnosti)
 |

 |
| **3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNO FINANČNA SREDSTVA**  |
| Predlagane spremembe ne bodo imele vpliva na povečanje ali zmanjšanje javnofinančnih sredstev za izvajanje zakona.Zakon se bo v letih 2024 in 2025 izvajal v skladu z načrtovano višino sredstev, namenjenih za spodbujanje investicij in spodbujanje internacionalizacije, zagotovljenih v finančnem načrtu ministrstva, pristojnega za gospodarstvo, za leti 2024 in 2025. Za prihodnja leta se bodo sredstva zagotavljala ob pripravi proračunov.Ministrstvo, pristojno za gospodarstvo, ima za leto 2024 in za leto 2025 v svojem finančnem načrtu zagotovljena sredstva v višini:* 59.640.973 EUR za leto 2024 in 41.251.127 EUR za leto 2025 na proračunski postavki 231756 – spodbujanje investicij, in sicer za dodeljevanje subvencij, in
* 3.434.000 EUR za leto 2024 in 3.444.000 EUR za leto 2025 na proračunski postavki 231790 – spodbujanje internacionalizacije, in sicer za izvajanje aktivnosti spodbujanja investicij in internacionalizacije.

– ocena drugih javnofinančnih sredstevIzvajanje zakona bo le izjemoma imelo finančne posledice na občinske proračune, saj zakon ne posega v avtonomijo samoupravnih lokalnih skupnosti, ki so samostojne pri odločanju o tem, ali bodo prodale nepremičnino in po kakšni ceni bodo nepremičnino prodale, temveč zakon daje možnost samoupravnim lokalnim skupnostim, da prodajo nepremičnino po ceni, ki je nižja od tržne, pod pogoji in merili, določenimi v predlaganem zakonu. Samoupravne lokalne skupnosti se bodo za prodajo nepremičnine pod tržno ceno odločile zgolj, če jim ne bi uspelo zagotoviti prodaje nepremičnine po tržni ceni.Izvajanje zakona ne bo imelo posledic za druga javnofinančna sredstva. |
| **4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET** Predlagane spremembe ne bodo imele vpliva na povečanje ali zmanjšanje javnofinančnih sredstev za izvajanje zakona. Za izvajanje zakona so sredstva zagotovljena v državnem proračunu, pri proračunskem uporabniku Ministrstvo za gospodarstvo, turizem in šport, na naslednjih proračunskih postavkah:* 59.640.973 EUR za leto 2024 in 41.251.127 EUR za leto 2025 na proračunski postavki 231756 – spodbujanje investicij, in sicer za dodeljevanje subvencij, in
* 3.434.000 EUR za leto 2024 in 3.444.000 EUR za leto 2025 na proračunski postavki 231790 – spodbujanje internacionalizacije, in sicer za izvajanje aktivnosti spodbujanja investicij in internacionalizacije.
 |
|  |
| **5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EU**  |
| * prikaz ureditve v pravnem redu EU

Spodbujanje investicij, davčne in druge ugodnosti so pogosta praksa tudi v drugih državah. Številne države poskušajo privabljati investitorje tako, da jim ponujajo različne vrste subvencij, davčnih olajšav in znižanj cen zemljišč, spodbude za nove zaposlitve ter druge oblike finančnih in nefinančnih spodbud. Vsaka takšna spodbuda ima lahko pomembno vlogo pri sprejemanju končne odločitve investitorja, v kateri državi bo investiral.Države članice EU morajo zagotoviti, da so vse spodbude, ki jih podeljujejo, v skladu z evropsko zakonodajo. Sicer pa se sistemi in instrumenti za dodeljevanje spodbud razlikujejo od države do države. V primeru velikih investicijskih projektov so investitorji lahko deležni tudi dodatnih ugodnosti.* prikaz ureditve v najmanj treh pravnih sistemih držav članic EU

**a) Češka**Češka dodeljuje investicijske spodbude na podlagi Zakona o investicijskih spodbudah,[[1]](#footnote-2) ki določa splošne pogoje za dodeljevanje investicijskih spodbud iz naslova regionalnih pomoči ter pomoči za podporo zaposlovanju, z namenom spodbujanja gospodarskega razvoja in ustvarjanja novih delovnih mest. Zakon o investicijskih spodbudah predvideva naslednje oblike investicijskih spodbud: davčne olajšave na dohodek, prenos zemljišč s tehnično infrastrukturo po posebej znižani ceni, finančne subvencije za ustvarjanje novih delovnih mest, finančne subvencije za prekvalifikacijo ali usposabljanje zaposlenih, finančne subvencije za investicije v materialna in nematerialna sredstva za strateški investicijski projekt ter oprostitev davka na nepremičnine v koncesijskih industrijskih conah.Investicijske spodbude so na voljo za investicijske projekte na naslednjih prednostnih področjih: predelovalna industrija (vsi sektorji, poudarek na visokotehnološki proizvodnji), tehnološki centri (R & D centri), centri za podporo storitvam poslovanja in proizvodnja strateških proizvodov.Glede najpogostejših naložb, to so naložbe v predelovalni industriji, so splošni pogoji naložbe v osnovna sredstva v višini 80 milijonov CZK (tj. približno 3 milijone EUR) in izpolnjevanje tako imenovanega pogoja višje dodane vrednosti. Če je lokacija takšnega projekta v socialno in gospodarsko prikrajšani regiji, je minimalna naložba v osnovna sredstva za polovico nižja, tj. 40 milijonov CZK ali približno 1,5 milijona EUR. V primeru velikih projektov, katerih naložba presega 2 milijardi CZK (80 milijonov EUR) in hkrati ustvarja vsaj 250 novih delovnih mest, obstaja tudi možnost tako imenovane strateške naložbe v proizvodnjo.**b) Irska** Na Irskem dodeljevanje naložbenih spodbud ureja Zakon o financah,[[2]](#footnote-3) ki vključuje določbe, usklajene z Uredbo 651/2014/EU (GBER). Zakon o financah predvideva različne davčne spodbude in olajšave za spodbujanje naložb v določene sektorje ali regije. Te spodbude so namenjene za podporo ustvarjanju delovnih mest, raziskavam in razvoju ter za druge dejavnosti, ki veljajo za koristne za irsko gospodarstvo.Merila, ki jih morajo dosegati vlagatelji ali naložbe, da so upravičeni do investicijskih spodbud, so vezana na naravo naložbe, kot je njen prispevek k zaposlovanju, inovacijam ali regionalnemu razvoju. Posebna merila in pogoji se lahko razlikujejo glede na vrsto želene spodbude ali olajšave.Upravni odbor irske agencije za neposredne tuje naložbe – IDA se vsak mesec sestane in odloča o sofinanciranju podjetniških naložb v skladu s pravili EU o državni pomoči. Na voljo imajo 100 milijonov EUR nepovratnih sredstev za podporo naložbenim projektom, obseg nepovratnih sredstev, ki jih namenijo za eno naložbo, pa je odvisen od velikosti podjetja in učinka naložbe.**c) Portugalska**Na Portugalskem se spodbude za investicije izdajajo v skladu z evropskimi pravili o državni pomoči, zlasti z Uredbo 651/2014/EU in nekaterimi posebnimi smernicami Evropske komisije (npr. smernicami o regionalni pomoči).V okviru Uredbe 651/2014/EU obstaja več finančnih spodbud, ki se uporabljajo za različne namene. Na področju poslovnih naložb na Portugalskem izstopajo naslednje:– sistem spodbud za konkurenčnost podjetij, ki vključuje produktivne naložbe ter internacionalizacijo in kvalifikacijo malih in srednjih podjetij;– sistem spodbud za raziskave in razvoj;– sistem spodbud za podnebni in energetski prehod;– sistem spodbud za kvalifikacijo človeških virov.Vse navedene sisteme ureja ena uredba, Specifična uredba za področje inovacij in digitalne preobrazbe (REITD - Portaria n.º 328-B/2023, z dne 30. oktobra).Na področju produktivnih naložb in naložb na področju raziskav in razvoja obstajajo tudi davčne spodbude (olajšave pri davku od dohodka pravnih oseb), ki se prav tako usklajujejo z ustreznimi evropskimi pravili državne pomoči in dopolnjujejo finančne spodbude. To ureja Fiskalni zakonik za naložbe.[[3]](#footnote-4)**č) Slovaška**Slovaška dodeljuje investicijske spodbude na podlagi Zakona o regionalni pomoči za naložbe,[[4]](#footnote-5) ki določa splošne pogoje za dodeljevanje investicijskih spodbud iz naslova regionalnih pomoči ter pomoči za podporo zaposlovanju. Zakon o investicijskih spodbudah predvideva naslednje oblike investicijskih spodbud za začetne investicije in ustvarjanje novih delovnih mest: subvencije za investicije v opredmetena in neopredmetena sredstva (pomoč dodeli ministrstvo, pristojno za gospodarstvo), davčne olajšave (pomoč dodeli ministrstvo, pristojno za finance), prispevke za ustvarjanje novih delovnih mest (pomoč dodeli ministrstvo, pristojno za delo) in nakup/prenos nepremičnin po ceni, ki je nižja od tržne vrednosti. Investicijske spodbude so na voljo za investicijske projekte v naslednjih dejavnostih: industrijska proizvodnja, tehnološki centri, poslovni storitveni centri. Vrednost investicijskih spodbud v teh panogah je odvisna od tega, v kateri regiji je investicija, saj je Slovaška razdeljena na tri regije glede na stopnjo razvitosti oziroma nezaposlenosti (povprečje, nad in pod slovaškim povprečjem). Pri dejavnosti industrijska proizvodnja Zakon o investicijskih spodbudah primeroma določa minimalne pragove za dodelitev investicijskih spodbud po posameznih regijah glede vrednosti investicije, zneska novih strojev in opreme ter lastnega kapitala. Glavno vlogo pri dodeljevanju investicijskih spodbud ima ministrstvo, pristojno za gospodarstvo, ki oceni investicijski načrt vlagatelja. Na podlagi pripomb in odgovorov vlagatelja in ministrstva, pristojnega za gospodarstvo, le-to predlog za dodelitev pomoči pošlje v odobritev vladi. Sklep o dodelitvi spodbude se vlagatelju dodeli po odločitvi vlade. **6. PRESOJA POSLEDIC, KI JIH BO IMELO SPREJETJE ZAKONA**  |
| **6.1 Presoja administrativnih posledic** a) V postopkih oziroma poslovanju javne uprave ali pravosodnih organov* razlogi za uvedbo novega postopka ali administrativnih bremen in javni interes, ki naj bi se s tem dosegel

Predlog zakona ne predvideva uvedbe novega postopka.* ukinitev postopka ali odprava administrativnih bremen

Predlog zakona ne ukinja postopkov, s spremembo pogoja glede poslovanja podjetij, ki imajo sedež v državi članici EU, po podružnicah pa se odpravlja upravno breme, povezano z ustanovitvijo nove gospodarske družbe. * spoštovanje načela »vse na enem mestu« ter organ in kraj izvajanja dejavnosti oziroma obveznosti

Vsi postopki, predvideni z novim zakonom, se bodo vodili v okviru Ministrstva za gospodarstvo, turizem in šport, Kotnikova ulica 5, 1000 Ljubljana.* podatki oziroma dokumenti, potrebni za izvedbo postopka, ki jih bo organ pridobil po uradni dolžnosti, in način njihovega pridobivanja:

Organ bo podatke po uradni dolžnosti pridobil iz javno dostopnih zbirk Agencije Republike Slovenije za javnopravne evidence in storitve (AJPES). Poleg tega bo podatke pridobil od Finančne uprave Republike Slovenije na podlagi 3. septembra 2019 sklenjenega Protokola o izmenjavi podatkov iz knjigovodske evidence in evidence o davkih.* ustanovitev novih organov, reorganizacija ali ukinitev sedanjih organov

Predlog zakona ne predvideva ustanovitve novih organov, reorganizacije ali ukinitve sedanjih organov.* ali bo izvajanje postopkov in dejavnosti zahtevalo nove kadre, ali so izvajalci primerno usposobljeni ali bo potrebno dodatno usposabljanje ter finančna in materialna sredstva

Izvajanje postopkov in dejavnosti ne bo zahtevalo novih kadrov, saj so izvajalci primerno usposobljeni. * ali bo ukinitev postopkov in dejavnosti imela za posledico zmanjšanje števila zaposlenih ter finančnih in materialnih sredstev

S predlogom zakona se ne ukinjajo postopki in dejavnosti, zato do zmanjšanja števila zaposlenih ter finančnih in materialnih sredstev ne bo prišlo. |
| **6.2 Presoja posledic za okolje, vključno s prostorskimi in varstvenimi vidiki** |
| Predlog zakona ne bo imel posledic za okolje. |
| **6.3 Presoja posledic za gospodarstvo** |
| Predlog zakona predvideva gospodarski razvoj, ki ima multiplikativne učinke tudi na druge gospodarske dejavnosti. Z odpravo birokratskih ovir se pričakuje povečano zanimanje za vlaganja na območju Republike Slovenije, kar bo lahko imelo pozitivne učinke na gospodarsko rast.  |
| **6.4 Presoja posledic za socialno področje** |
| Predlog zakona ne bo imel posledic na socialnem področju. |
| **6.5 Presoja posledic za dokumente razvojnega načrtovanja**Predlog zakona ne bo imel posledic za dokumente razvojnega načrtovanja. |
| **6.6 Presoja posledic za druga področja**Predlog zakona ne bo imel posledic na drugih področjih. |
| **6.7 Izvajanje sprejetega predpisa**1. Predstavitev sprejetega zakona:
* ciljnim skupinam (seminarji, delavnice)

Predlagane spremembe zakona niso bile posebej predstavljene ciljnim skupinam.* širši javnosti (mediji, javne predstavitve, spletne predstavitve)

Predlagane spremembe zakona širši javnosti niso bile predstavljene. |
| 1. Spremljanje izvajanja sprejetega predpisa:
* zagotovitev spremljanja izvajanja predpisa

Za nadzor nad izvajanjem bo pristojno MGTŠ.* organi, civilna družba

MGTŠ. |
| **6.8 Druge pomembne okoliščine v zvezi z vprašanji, ki jih ureja predlog zakona**Predlog zakona ne ureja drugih vprašanj.**7. Prikaz sodelovanja javnosti pri pripravi predloga zakona*** Predlog, da bi namesto bančne garancije sprejemali tudi kakšne druge oblike zavarovanj (dan od GZS, treh direktorjev malih in srednje velikih podjetij ter OZS) – zavrnjen z argumentom, da je bančna garancija najvarnejša oblika zavarovanja javnih sredstev, v primeru, da gre z investicijo kaj narobe, in pojasnilom, da se že zdaj v praksi izvajanje teh določil skuša čim bolj približati potrebam upravičencev.
* Predlog GZS, da bi kot upravičene sektorje dodali primarne kmetijske proizvodnje, ribištvo in akvakulturo, predelavo in trženje kmetijskih proizvodov – zavrnjen, saj so po Uredbi 651/2014/EU v splošnih določilih to izključeni sektorji, ki pa se jim v zakonu že zdaj dopuščata sodelovanje in pridobivanje spodbud, kolikor je to v okviru Uredbe 651/2014/EU mogoče.
* Predlog GZS in štajerske GZS, da bi kot prejemnike spodbud opredelili tudi zbornice in zasebne zavode – zavrnjen z argumentom, da to ni predmet aktualnih sprememb in da v določenih primerih že zdaj lahko sodelujejo pri investicijah po 4.a členu kot zunanji izvajalci.
* Predlog GZS, da se da večji poudarek digitalizaciji kot zelenemu prehodu – zavrnjen z argumentom, da spodbujamo oboje, saj se posledično dejansko vlaga v oboje.
* Predlog GZS, da se med aktivnosti za spodbujanje internacionalizacije doda tudi izobraževanje domačih vlagateljev, saj bi jih s tem po njihovem mnenju lahko spodbudili k vlaganjem na slovenski trg – zavrnjen z argumentom, da ustrezni člen že zdaj dopušča tako aktivnost, ter pojasnilom, da Slovenski podjetniški sklad že stalno neposredno povezuje podjetnike in investitorje na demonstracijskih dnevih ter dogodkih za mreženje.

**8. Zunanji strokovnjak ali pravna oseba, ki je sodelovala pri pripravi predloga zakona, in znesek, ki ga je oseba prejela** Pri pripravi predloga zakona niso sodelovali zunanji strokovnjaki ali pravne osebe.**9. Navedba, kateri predstavniki predlagatelja bodo sodelovali pri delu državnega zbora in delovnih teles*** Matjaž Han, minister za gospodarstvo, turizem in šport,
* mag. Dejan Židan, državni sekretar,
* Matevž Frangež, državni sekretar,
* Jernej Salecl, generalni direktor Direktorata za industrijo, podjetništvo in internacionalizacijo,
* Matej Skočir, namestnik generalnega direktorja Direktorata za industrijo, podjetništvo in internacionalizacijo,
* Dušanka Šolaja, vodja Sektorja za internacionalizacijo in spodbujanje investicij, Direktorat za industrijo, podjetništvo in internacionalizacijo,
* Jure Vozelj, Sektor za internacionalizacijo in spodbujanje investicij, Direktorat za industrijo, podjetništvo in internacionalizacijo.
 |
|  |

**II. BESEDILO ČLENOV**

**1. člen**

V Zakonu o spodbujanju investicij (Uradni list RS, št. 13/18, 204/21, 29/22 in 65/23) se v 2. členu prva alineja spremeni tako, da se glasi:

»– investicija je naložba v opredmetena in neopredmetena sredstva, ki se nanaša na vzpostavitev nove gospodarske družbe, širitev zmogljivosti obstoječe gospodarske družbe, diverzifikacijo proizvodnje gospodarske družbe v nove proizvode, ki niso bili predhodno proizvedeni v gospodarski družbi, ali bistvene spremembe v celotnem proizvodnem procesu gospodarske družbe na območju Republike Slovenije ali v upravičene stroške, za katere je dopustno dodeljevanje državnih pomoči za raziskave in razvoj ter inovacije po tem zakonu ter v skladu z Uredbo Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjeno z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 176 z dne 30. 6. 2023, str. 1), (v nadaljnjem besedilu: Uredba 651/2014/EU),«.

V drugi alineji se za besedo »raziskovalne« beseda »ali« nadomesti z besedo »in«, besedilo »ki sodijo v kategorijo temeljnih raziskav, industrijskih raziskav ali eksperimentalnega razvoja, študije izvedljivosti« se nadomesti z besedilom »inovacije za male ali srednje velike gospodarske družbe«, za besedilom »procesne inovacije« pa se vejica in besedilo »svetovalne ali podporne storitve za inovacije ali« črtata.

V sedmi alineji se za besedilom »gospodarska družba,« doda besedilo »ki je v trenutku izplačila spodbude«.

Na koncu štirinajste alineje se pika nadomesti z vejico, za njo pa dodajo nove, petnajsta do sedemnajsta alineja, ki se glasijo:

»– gospodarska družba je pravna oseba, organizirana v eni od oblik, kot jih določa zakon, ki ureja gospodarske družbe, vključno s podružnico tujega podjetja,

– podružnica tujega podjetja je podružnica pravne osebe, ki opravlja pridobitno dejavnost v Republiki Sloveniji in ima sedež zunaj Republike Slovenije v državi članici EU,

– začetek izvajanja investicije pomeni začetek gradbenih del v okviru investicije ali prvo pravno zavezujočo zavezo za naročilo opreme ali vsako drugo zavezo, zaradi katere investicije ni več mogoče preklicati, če se ta začne pred začetkom gradbenih del. Nakup zemljišča in pripravljalna dela (na primer pridobivanje dovoljenj, opravljanje predhodnih študij izvedljivosti) se ne štejejo za začetek izvajanja investicije.«.

**2. člen**

V 4. členu se v prvem odstavku v 2. točki besedilo »gospodarska družba« nadomesti z besedilom »prejemnik spodbude«.

V 3. točki se besedilo »gospodarski družbi« na obeh mestih nadomesti z besedilom »prejemniku spodbude«.

V 5. točki se besedilo »gospodarska družba« nadomesti z besedo »investicija«.

Na koncu 6. točke se beseda »in« nadomesti z vejico.

Na koncu 7. točke se pika nadomesti z besedo »in«, za njo pa doda nova, 8. točka, ki se glasi:

»8. da bo investicija zaključena najkasneje v treh letih od začetka izvajanja investicije.«.

V drugem odstavku se napovedni stavek spremeni tako, da se glasi:

»Šteje se, da investicija bistveno prispeva k razvoju slovenskega gospodarstva, če poleg pogojev iz 4., 5., 6., 7. in 8. točke prejšnjega odstavka izpolnjuje tudi naslednje pogoje:«.

V 2. točki se v napovednem stavku za besedilom »zaključku investicije« doda besedilo »v prejemniku spodbude«.

V 3. točki se besedilo »gospodarska družba« v vseh sklonih nadomesti z besedilom »prejemnik spodbude« v ustreznem sklonu.

V četrtem odstavku se 7. in 8. točka spremenita tako, da se glasita:

»7. sektor lignita,

8. sektor širokopasovnih povezav,«.

V 9. točki se beseda »proizvodnja« nadomesti z besedilom »proizvodnja, shranjevanje, prenos«.

V petem odstavku se v drugi alineji besedilo »gospodarsko družbo« nadomesti z besedilom »investitorja ali prejemnika spodbude«.

V sedmem odstavku se v četrti alineji za besedo »zmogljivosti« doda beseda »obstoječe«.

**3. člen**

V 4.a členu se v prvem odstavku v 2. točki besedilo »gospodarska družba« nadomesti z besedilom »prejemnik spodbude«.

V 3. točki se besedilo »gospodarska družba« nadomesti z besedo »investicija«.

Na koncu 4. točke se beseda »in« nadomesti z vejico.

Na koncu 5. točke se pika nadomesti z besedo »in«, za njo pa se doda nova, 6. točka, ki se glasi:

»6. da bo investicija zaključena najkasneje v treh letih od začetka izvajanja investicije.«.

V drugem odstavku se napovedni stavek spremeni tako, da se glasi:

»Šteje se, da investicija v raziskave in razvoj ter inovacije bistveno prispeva k razvoju slovenskega gospodarstva, če poleg pogojev iz 3., 4., 5. in 6. točke prejšnjega odstavka izpolnjuje tudi naslednje pogoje:«.

V 3. točki se besedilo »gospodarski družbi« na obeh mestih nadomesti z besedilom »prejemniku spodbude« ter črta besedilo »prejemnici investicije«.

V četrtem odstavku se v 1. točki za besedo »razvoj« vejica nadomesti z besedo »ter«, za kratico »MSP« pa se črtata vejica in besedilo »pomoči za projekte operativnih skupin evropskega partnerstva za inovacije (EIP) na področju kmetijske produktivnosti in trajnosti«.

V 2. točki se za besedo »razvoj« vejica nadomesti z besedo »ter«, za kratico »MSP« pa se črtata vejica in besedilo »pomoči za projekte operativnih skupin evropskega partnerstva za inovacije (EIP) na področju kmetijske produktivnosti in trajnosti«.

V petem odstavku se v drugi alineji besedilo »gospodarsko družbo« nadomesti z besedilom »investitorja ali prejemnika spodbude«.

Na koncu tretje alineje se pika nadomesti z vejico, za njo pa doda nova, četrta alineja, ki se glasi:

»– za ukrepe pomoči, ki upravičencem omejujejo možnost za izkoriščanje rezultatov raziskav, razvoja in inovacij v drugih državah članicah.«.

**4. člen**

Za 5. členom se doda nov, 5.a člen, ki se glasi:

»5.a člen

(hramba dokumentacije)

(1) Javna agencija, pristojna za spodbujanje investicij in internacionalizacije (v nadaljnjem besedilu: javna agencija), in ministrstvo kot dajalca spodbud vodita evidenco z informacijami in dodatno dokumentacijo, ki je potrebna za ugotovitev, ali so izpolnjeni vsi pogoji iz tega zakona ter Uredbe 651/2014/EU.

(2) Evidence iz prejšnjega odstavka se hranijo deset let od dneva dodelitve spodbude ali od dneva zadnje dodelitve pomoči v okviru sheme pomoči.«.

**5. člen**

V 9. členu se v prvem odstavku besedilo »agencija, pristojna za spodbujanje investicij in internacionalizacije (v nadaljnjem besedilu: javna agencija)« nadomesti z besedilom »javna agencija«.

**6. člen**

V 11. členu se v drugem odstavku v prvi alineji za besedilom »prejemnika spodbude« dodata vejica in besedilo »če je gospodarska družba, ki bo prejemnik spodbude, že vpisana v sodni register«.

Za drugo alinejo se doda nova tretja alineja, ki se glasi:

»– v primeru, da investitor na območju Republike Slovenije nima registrirane gospodarske družbe v sodnem registru, opis načina izvedbe investicije s predvidenim rokom registracije gospodarske družbe v Sloveniji, ki bo prejemnik spodbude,«.

Dosedanje tretja do peta alineja postanejo četrta do šesta alineja.

V dosedanji šesti alineji, ki postane sedma alineja, se za besedo »investicijo« dodata vejica in besedilo »v prejemniku spodbude«.

Dosedanje sedma do dvanajsta alineja postanejo osma do trinajsta alineja.

**7. člen**

V 14. členu se v prvem odstavku v šesti alineji besedilo »gospodarski družbi« na vseh mestih nadomesti z besedilom »prejemniku spodbude«, besedilo »prejemnici investicije« pa se črta.

**8. člen**

V 20. členu se v prvem odstavku besedilo »gospodarski družbi« nadomesti z besedilom »investitorju ali prejemniku spodbude«.

V osmem odstavku se besedilo »gospodarska družba« v vseh sklonih nadomesti z besedilom »investitor ali prejemnik spodbude« v ustreznem sklonu.

V enajsti alineji se besedilo »in se zaključi najpozneje v petih letih« črta.

**PREHODNA IN KONČNA DOLOČBA**

 9. člen

**(uskladitev podzakonskih predpisov)**

Uredba o načinu ugotavljanja pogojev in meril za dodelitev investicijskih spodbud ter pogojev za strateško investicijo (Uradni list RS, št. 47/18, 191/20, 36/21 in 26/22) ter Uredba o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije (Uradni list RS, št. 75/22 in 157/22) se uskladita s tem zakonom v treh mesecih od njegove uveljavitve.

10. člen

(začetek veljavnosti)

Ta zakon začne veljati naslednji dan po objavi v Uradnem listu Republike Slovenije.

**III. OBRAZLOŽITEV**

**K 1. členu**

S predlagano spremembo prvega člena se dopolnjujejo nekatere opredelitve, s čimer se zagotavlja predvsem skladnost z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 176 z dne 30. 6. 2023, str. 1).

Zaradi potrebe po zagotovitvi večje jasnosti določbe, s katero se opredeljuje izraz investicija, se s predlagano spremembo eksplicitno navede, da investicija v primeru že ustanovljene oziroma delujoče gospodarske družbe pomeni širitev zmogljivosti te obstoječe gospodarske družbe.

S posodobljeno definicijo izraza »prejemnik spodbude« se želi jasno določiti, da lahko investitor vlogo za investicijsko spodbudo odda tudi, preden ima v Sloveniji registrirano gospodarsko družbo ali podružnico tujega podjetja. Pogoj je, da ima investitor bodisi gospodarsko družbo bodisi podružnico tujega podjetja v Sloveniji registrirano najkasneje v trenutku izplačila spodbude.

Dodatno se zaradi potrebe po zmanjšanju upravnih ovir in predvsem v luči zagotavljanja temeljnih svoboščin (prosti pretok storitev in kapitala), ki veljajo med državami članicami EU, uvaja možnost, da spodbudo pridobi tudi podružnica tujega podjetja. Navedeno pomeni, da podjetju, ki ima sedež v državi članici EU, v primeru investicije v Republiki Sloveniji ne bo treba v Republiki Sloveniji ustanavljati nove gospodarske družbe, temveč bo že dovolj registracija podružnice tujega podjetja v sodnem registru Republike Slovenije. Možnost pridobitve spodbude za podružnico tujega podjetja v Republiki Sloveniji bo veljala zgolj za gospodarske družbe s sedežem v državah članicah EU. Za druge gospodarske družbe s sedežem v tretjih državah bo še vedno veljalo, da morajo pred izplačilom spodbude v Republiki Sloveniji ustanoviti oziroma registrirati gospodarsko družbo.

Dodatno se v prvem členu zakona, ki je doslej vseboval le opredelitev zaključka investicije, po novem opredeljuje tudi začetek izvajanja investicije, ki je bil doslej opredeljen zgolj v podzakonskem aktu.

**K 2. členu**

S predlagano spremembo se jasno določa, kateri subjekt je zavezan spoštovanju posamezne obveznosti oziroma na ravni katerega subjekta se določeni zakonski pogoji preverjajo. Predlagane spremembe so nujne zaradi potrebe po zagotavljanju jasnosti posameznih zavez, ki jih določa zakon. S predlagano spremembo se tako na vseh mestih, kjer je bil doslej uporabljen termin »gospodarska družba«, le-ta nadomesti bodisi s terminom »investitor« bodisi s terminom »prejemnik spodbude« ali pa z obema.

V prvem odstavku se doda eksplicitno določilo, da mora biti investicija zaključena najkasneje v treh letih od začetka izvajanja investicije.

V drugem odstavku se besedilo »se šteje, da bistveno prispeva k razvoju slovenskega gospodarstva« vsebinsko smiselno prestavi v uvodni stavek drugega odstavka, s tem pa se zagotovi jasnost določbe, da investicija bistveno prispeva k razvoju slovenskega gospodarstva samo v primeru, da izpolnjuje vse pogoje, navedene v drugem odstavku.

Na podlagi sprememb Uredbe 651/2014/EU se ustrezno spreminja tudi določba četrtega odstavka, ki izključuje nekatere dejavnosti, za katere se ne dodelijo investicije po tem zakonu, in sicer: na seznam dejavnosti, ki se jim ne dodelijo spodbude za investicije po zakonu, se dodata sektor lignita in sektor širokopasovnih povezav. Poleg proizvodnje in distribucije energije, za kar spodbud že doslej ni bilo dovoljeno dodeliti, po novem dodatno ni dovoljeno dodeliti spodbud tudi za shranjevanje in prenos energije. Dejavnost ladjedelništva in industrije sintetičnih vlaken se odstrani s seznama dejavnosti, za katere se spodbude ne dodelijo.

**K 3. členu**

V uvodnem besedilu drugega odstavka 4.a člena se doda besedilo, ki določa, v katerem primeru se šteje, da investicija v raziskave in razvoj ter inovacije bistveno prispeva k razvoju slovenskega gospodarstva. S tem se želi doseči, da je besedilo navedenega člena pomensko celovito in skladno z besedilom drugega odstavka 4. člena in besedilom prvega odstavka 15. člena zakona.

V prvem odstavku se doda eksplicitno določilo, da mora biti investicija zaključena najkasneje v treh letih od začetka izvajanja investicije.

Na podlagi sprememb Uredbe 651/2014/EU po novem tudi niso več dovoljene spodbude za projekte operativnih skupin evropskega partnerstva za inovacije (EIP) na področju kmetijske produktivnosti in trajnosti ter za ukrepe pomoči, ki upravičencem omejujejo možnost za izkoriščanje rezultatov raziskav, razvoja in inovacij v drugih državah članicah. V skladu z navedeno spremembo se usklajujeta tudi določbi četrtega in petega odstavka tega člena.

**K 4. členu**

S predlaganim novim, 5.a členom se na ravni zakona urejata vodenje in hramba dokumentacije, s katero razpolaga pristojni organ. Navedena določba je prepis določbe podzakonskega akta zakona, ki pa je jo treba prenesti v zakon, ker gre po vsebini za zakonsko materijo.

**K 5. členu**

S 4. členom se v zakon dodaja nov, 5.a člen, v katerem se prvič s polnim imenom zapiše javna agencija, pristojna za spodbujanje investicij in internacionalizacije, ter se v tem členu tudi zapiše, da se bo v nadaljnjem besedilu za to uporabljala le še besedna zveza »javna agencija«, zato se s 5. členom popravlja besedilo 9. člena zakona na način, da javna agencija ni več zapisana s polnim imenom, temveč samo še z okrajšavo »javna agencija«.

**K 6. členu**

Ker se s predlogom zakona uvaja novost, v skladu s katero lahko investitor odda vlogo za dodelitev subvencije, četudi gospodarska družba ali podružnica tujega podjetja v Sloveniji še ni registrirana, je temu primerno treba uskladiti tudi vsebino vloge za dodelitev subvencije, ki jo opredeljuje drugi odstavek 11. člena zakona. S predlagano spremembo se želi doseči, da bo investitor v primeru, da gospodarske družbe ali podružnice tujega podjetja v Sloveniji še nima registrirane, v vlogi to jasno navedel ter opisal, kdaj in kako bo navedeno obveznost izpolnil.

**K 7. členu**

S predlaganim členom se zaradi zagotavljanja večje jasnosti natančno določa, kateri subjekt je zavezan spoštovanju pogodbenih pogojev in zavez glede dodane vrednosti na zaposlenega.

**K 8. členu**

S predlaganim členom se zaradi zagotavljanja večje jasnosti natančno določa, kateri subjekt je zavezan spoštovanju posameznih pogojev in zavez, povezanih z nakupom nepremičnin v lasti samoupravnih lokalnih skupnosti po cenah, ki so nižje od tržnih.

Obenem se enajsta alineja osmega odstavka tega člena spremeni tako, da je jasno, da se mora investicija začeti izvajati najkasneje dve leti od datuma sklenitve pogodbe o nakupu nepremičnin. Pri tem se šteje, da sklenitev pogodbe o nakupu nepremičnin ne pomeni začetka izvajanja investicije samo v primeru, da je zadevna nepremičnina v naravi izključno zemljišče v skladu s 23. točko 2. člena Uredbe 651/2004/EU. V vseh drugih primerih, ko je na nepremičnini na primer že postavljena kakšna stavba, se datum sklenitve pogodbe o nakupu takšne nepremičnine šteje tudi kot začetek izvajanja investicije.

**K 9. členu**

S predlagano določbo se določa rok za uskladitev podzakonskih predpisov, izdanih na podlagi Zakona o spodbujanju investicij (Uradni list RS, št. 13/18, 204/21, 29/22 in 65/23).

**K 10. členu**

Določba ureja začetek veljavnosti tega zakona. Do uveljavitve sprememb zakona dodeljevanje spodbud od 31. decembra 2023 dalje ni več v skladu z evropsko zakonodajo, posledično pa dodeljevanje spodbud po zakonu niti ni mogoče, kar lahko povzroči tudi gospodarsko škodo državi. Morebitni investitorji se namreč v času, ko dodeljevanje spodbud v Sloveniji ni mogoče, lahko odločijo, da bodo namesto v Sloveniji investirali v drugih državah. V skladu z navedenim se predlaga, da se zakon uveljavi takoj naslednji dan po objavi v uradnem listu.

|  |
| --- |
| **IV. BESEDILO ČLENOV, KI SE SPREMINJAJO**  |
| **2. člen****(pomen izrazov)**Posamezni izrazi, uporabljeni v tem zakonu, imajo naslednji pomen:-        investicija je naložba v opredmetena in neopredmetena sredstva, ki se nanaša na vzpostavitev nove gospodarske družbe, širitev zmogljivosti gospodarske družbe, diverzifikacijo proizvodnje gospodarske družbe v nove proizvode, ki niso bili predhodno proizvedeni v gospodarski družbi, ali bistvene spremembe v celotnem proizvodnem procesu gospodarske družbe na območju Republike Slovenije ali v upravičene stroške, za katere je dopustno dodeljevanje državnih pomoči za raziskave in razvoj ter inovacije po Uredbi Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjena z Uredbo Komisije (EU) 2021/1237 z dne 23. julija 2021 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 270 z dne 29. 7. 2021, str. 39; v nadaljnjem besedilu: Uredba 651/2014/EU),-        investicije v raziskave in razvoj ter inovacije so investicije v raziskovalne ali razvojne projekte, ki sodijo v kategorijo temeljnih raziskav, industrijskih raziskav ali eksperimentalnega razvoja, študije izvedljivosti, gradnje ali posodobitev raziskovalnih infrastruktur, organizacijske ali procesne inovacije, svetovalne ali podporne storitve za inovacije ali v inovacijske grozde, kot so opredeljeni v Uredbi 651/2014/EU,-        storitvene dejavnosti so storitve, ki se tržijo na območju Republike Slovenije in še najmanj v dveh drugih državah,-        investicija za potrebe nove gospodarske dejavnosti je naložba v opredmetena in neopredmetena sredstva, ki zadevajo vzpostavitev nove gospodarske družbe ali diverzifikacijo dejavnosti gospodarske družbe, pod pogojem, da nova dejavnost ni enaka ali podobna dejavnosti, ki jo je gospodarska družba že opravljala,-        enaka ali podobna dejavnost je dejavnost, zajeta v istem razredu (štirimestni številčni šifri) statistične klasifikacije gospodarskih dejavnosti NACE Revizija 2, kakor je določena v Uredbi (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, z dne 30. 12. 2006, str. 1),-        investitor ali investitorka (v nadaljnjem besedilu: investitor) je domača ali tuja pravna oseba, ki investira v gospodarsko družbo na območju Republike Slovenije,-        prejemnik ali prejemnica investicijske spodbude (v nadaljnjem besedilu: prejemnik spodbude) je gospodarska družba, registrirana v Republiki Sloveniji, kjer se bo izvedla investicija,-        nosilec ali nosilka strateške investicije (v nadaljnjem besedilu: nosilec strateške investicije) je gospodarska družba, registrirana v Republiki Sloveniji, kjer se bo izvedla strateška investicija,-        zaključek investicije pomeni, da so dela končana in je investicija izvedena v višini, obsegu in času, kot je določeno v pogodbi o dodelitvi spodbude,-        premestitev je prenos enake ali podobne dejavnosti ali njenega dela iz gospodarske družbe v eni pogodbenici Sporazuma EGP (začetna gospodarska družba) v gospodarsko družbo v drugi pogodbenici Sporazuma EGP, v kateri se izvede investicija, ki prejme spodbudo. Do prenosa pride, če izdelek ali storitev v začetni gospodarski družbi in gospodarski družbi, ki prejme spodbudo, vsaj delno služi istemu namenu ali izpolnjuje zahteve ali potrebe iste vrste strank, pri tem pa pride tudi do izgube delovnih mest pri enaki ali podobni dejavnosti v eni od začetnih gospodarskih družb investitorja v EGP,-        tretja država je država, ki ni država članica EU,-        neposredna tuja naložba je naložba, ki jo izvede tuji vlagatelj in katere namen je vzpostavitev ali ohranjanje trajnih in posrednih ali neposrednih povezav med tujim vlagateljem in gospodarsko družbo s sedežem v Republiki Sloveniji, s prvo in vsako nadaljnjo neposredno ali posredno pridobitvijo najmanj 10 % udeležbe v kapitalu ali v glasovalnih pravicah,-        tuji vlagatelj je državljan tretje države ali pravna oseba s sedežem v tretji državi, ki namerava izvesti neposredno tujo naložbo v Republiki Sloveniji ali pa je to že izvedel; tuji vlagatelj je tudi državljan tretje države ali pravna oseba s sedežem v tretji državi, ki ima posredno ali neposredno vsaj 10 % udeležbe v kapitalu ali v glasovalnih pravicah v pravni osebi s sedežem v državi članici EU in namerava izvesti neposredno tujo naložbo v Republiki Sloveniji ali pa je to že izvedel,-        končni vlagatelj je državljan tretje države ali pravna oseba s sedežem v tretji državi, ki ima v tujem vlagatelju posredno ali neposredno vsaj 10 % udeležbe v kapitalu ali v glasovalnih pravicah. |

**4. člen**

**(pogoji za dodelitev spodbud)**

(1) Spodbude se dodelijo, če investicija izpolnjuje naslednje pogoje:

1.      da je vrednost investicije:

-  od 1.000.000 do 12.000.000 eurov v predelovalni dejavnosti, pri čemer investicija v stroje in opremo pomeni najmanj 50 % vrednosti investicije,

-  od 500.000 do 3.000.000 eurov v storitveni dejavnosti, pri čemer investicija v stroje in opremo pomeni najmanj 50 % vrednosti investicije,

-  od 500.000 do 2.000.000 eurov v razvojno-raziskovalni dejavnosti, pri čemer investicija v stroje in opremo pomeni najmanj 50 % vrednosti investicije,

2.      da gospodarska družba ohrani najmanj povprečno število zaposlenih iz obdobja zadnjih 12 mesecev pred mesecem oddaje vloge v obdobju ohranjanja investicije,

3.      da je dodana vrednost na zaposlenega v gospodarski družbi dve leti po zaključku investicije višja od dodane vrednosti na zaposlenega v gospodarski družbi v poslovnem letu pred letom oddaje vloge,

4.      da je nameravana gradnja objektov za izvedbo investicije določena na lokaciji, ki je skladna s prostorskim aktom, kar je razvidno iz priloženega mnenja samoupravne lokalne skupnosti,

5.      da gospodarska družba dosega minimalni prag števila točk na osnovi ocenjevanja investicije po merilih iz prvega odstavka 5. člena tega zakona in ima pozitiven vpliv na regijo, v kateri bo investicija izvedena, iz ekonomskega, okoljskega, prostorskega in socialnega vidika,

6.      da je za investicijo izkazana ekonomska, finančna, tehnična, prostorska in tehnološka izvedljivost ter upravičenost investicije in

7.      da se investicija ne začne izvajati pred oddajo vloge za dodelitev spodbude.

(2) Če investicija poleg pogojev iz 4., 5., 6. in 7. točke prejšnjega odstavka izpolnjuje tudi naslednje pogoje:

1.      da je najnižja vrednost investicije:

-  12.000.000 eurov v predelovalni dejavnosti, pri čemer investicija v stroje in opremo pomeni najmanj 50 % vrednosti investicije,

-  3.000.000 eurov v storitveni dejavnosti, pri čemer investicija v stroje in opremo pomeni najmanj 50 % vrednosti investicije,

-  2.000.000 eurov v razvojno-raziskovalni dejavnosti ter pri kateri investicija v stroje in opremo pomeni najmanj 50 % vrednosti investicije,

2.      da najpozneje v treh letih po zaključku investicije ustvari in zapolni najmanj naslednje število novih delovnih mest:

-  25 v predelovalni dejavnosti, od tega najmanj 5 visokokvalificiranih,

-  20 v storitveni dejavnosti, od tega najmanj 5 visokokvalificiranih,

-  10 v razvojno-raziskovalni dejavnosti, od tega najmanj 5 visokokvalificiranih, in

3.      da je dodana vrednost na zaposlenega v gospodarski družbi dve leti po zaključku investicije višja od povprečne dodane vrednosti na zaposlenega v dejavnosti v Republiki Sloveniji, v katero se gospodarska družba uvršča, in višja od dodane vrednosti na zaposlenega v gospodarski družbi v poslovnem letu pred letom oddaje vloge,

se šteje, da bistveno prispeva k razvoju slovenskega gospodarstva.

(3) Spodbude se na območju »c« uredbe, ki ureja regionalno karto velikim gospodarskim družbam lahko dodelijo le za investicijo za potrebe nove gospodarske dejavnosti. Pri opredelitvi velikosti gospodarskih družb se upoštevajo opredelitve, kot jih določa Priloga I k Uredbi 651/2014/EU.

(4) Spodbude se ne dodelijo za investicije v naslednje dejavnosti:

1.      primarni sektor kmetijske proizvodnje,

2.      sektor ribištva in akvakulture, kakor jih določa Uredba Evropskega parlamenta in Sveta (EU) št. 1379/2013 z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) št. 1224/2009 ter razveljavitvi Uredbe Sveta (ES) št. 104/2000 (UL L št. 354 z dne 28. 12. 2013, str. 1),

3.      predelava in trženje kmetijskih proizvodov, kadar je znesek spodbude določen na podlagi cene ali količine takih proizvodov, ki so kupljeni od primarnih proizvajalcev ali jih je dala na trg zadevna gospodarska družba, ali kadar je spodbuda pogojena s tem, da je delno ali v celoti prenesena na primarne proizvajalce,

4.      premogovništvo,

5.      jeklarstvo,

6.      prometni sektor in povezana infrastruktura,

7.      ladjedelništvo,

8.      industrija sintetičnih vlaken,

9.      proizvodnja in distribucija energije ter energetska infrastruktura,

10.   proizvodnja orožja in streliva,

11.   gradbeništvo,

12.   izobraževanje in

13.   zdravstveno in socialno varstvo.

(5) Spodbude niso dovoljene:

-        za dejavnosti, povezane z izvozom, ko je spodbuda neposredno vezana na izvožene količine, vzpostavitev in delovanje distribucijske mreže ali na druge tekoče izdatke, povezane z izvozno dejavnostjo,

-        za gospodarsko družbo, ki je v postopku vračanja neupravičeno prejete državne pomoči, na osnovi sklepa Evropske komisije, ki je prejeto državno pomoč iste države članice razglasila za nezakonito in nezdružljivo s skupnim trgom Skupnosti,

-        v primerih, ko bi se uporabi domačega blaga dajala prednost pred uporabo uvoženega blaga in

-        za investitorja ali gospodarsko družbo kot prejemnika spodbude, ki je izvedla premestitev v gospodarsko družbo, v kateri naj bi se izvajala investicija, za katero se zaprosi za spodbudo, v dveh letih pred vlogo za dodelitev spodbude ali ki bo izvedla premestitev pred potekom dveh let po zaključku investicije, za katero se zaprosi za spodbudo.

(6) Spodbude se ne dodelijo, če:

1.      je investicija za isti namen, ki vsebuje sestavine državnih pomoči, že sofinancirana iz drugih sredstev državnega, lokalnega ali evropskega proračuna in če skupna višina prejetih sredstev iz tega naslova presega najvišjo dovoljeno višino sofinanciranja, ki jo določajo pravila o državni pomoči,

2.      je investitor ali prejemnik spodbude naveden na seznamu podjetij, s katerimi državne institucije ne smejo poslovati v skladu z zakonom, ki ureja preprečevanje korupcije,

3.      ima investitor ali prejemnik spodbude neporavnane zapadle finančne obveznosti iz naslova obveznih dajatev in drugih denarnih nedavčnih obveznosti v Republiki Sloveniji v skladu z zakonom, ki ureja finančno upravo, ki jih pobira davčni organ, če vrednost neplačanih zapadlih obveznosti na dan oddaje vloge pa vse do sklenitve pogodbe o dodelitvi subvencije znaša 50 eurov ali več. Šteje se tudi, da investitor ali prejemnik spodbude ne izpolnjuje obveznosti iz prejšnjega stavka, če na dan oddaje vloge ni imel predloženih vseh obračunov davčnih odtegljajev za plače za obdobje zadnjega leta do datuma oddaje vloge oziroma do sklenitve pogodbe o dodelitvi subvencije,

4.      je investitor ali prejemnik spodbude gospodarska družba v težavah po 18. točki 2. člena Uredbe 651/2014/EU; navedeno ne velja za gospodarske družbe, ki 31. decembra 2019 niso bile v težavah, vendar so v obdobju od 1. januarja 2020 do 31. decembra 2021 postale gospodarske družbe v težavah.

(7) Za dodelitev spodbude iz sredstev v okviru mehanizma za okrevanje in odpornost mora investitor ali prejemnik spodbude izpolnjevati tudi vse naslednje pogoje:

-        da je za investicijo izkazana določena raven energetske učinkovitosti proizvodnje,

-        da ima investitor ali prejemnik spodbude izkazano okoljsko odgovorno ravnanje,

-        da se investicija začne izvajati v roku šestih mesecev po sklenitvi pogodbe o dodelitvi subvencije,

-        da je za investicijo v širitev zmogljivosti gospodarske družbe ali v bistveno spremembo v celotnem proizvodnem procesu gospodarske družbe izkazana snovna učinkovitost proizvodnje,

-        da investicija doseže najmanj 40 % ocenjenih točk iz naslova meril, ki prispevajo k zelenemu prehodu in so navedene v 5. členu tega zakona,

-        da bo investicija izvedena v skladu z načelom, da se ne škoduje bistveno in ne škoduje ciljem, določenim v 17. členu Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL 198 z dne 22. 6. 2020, str. 13).

(8) Vlada Republike Slovenije (v nadaljnjem besedilu: vlada) z uredbo podrobneje predpiše pogoje in določi način ugotavljanja izpolnjevanja pogojev za dodelitev spodbude.

**4.a člen**

**(pogoji za dodelitev spodbud za investicije v raziskave in razvoj ter inovacije)**

(1) Ne glede na 4. člen tega zakona se spodbude za investicije v raziskave in razvoj ter inovacije dodelijo, če investicija izpolnjuje naslednje pogoje:

1.      da je vrednost investicije nad 500.000 eurov v predelovalni, storitveni ali razvojno-raziskovalni dejavnosti,

2.      da gospodarska družba v obdobju izvajanja investicije ohrani najmanj povprečno število zaposlenih iz obdobja zadnjih 12 mesecev pred mesecem oddaje vloge,

3.      da gospodarska družba dosega minimalni prag števila točk na podlagi ocenjevanja investicije po merilih iz prvega odstavka 5. člena tega zakona,

4.      da je za investicijo izkazana ekonomska, finančna, tehnična, prostorska in tehnološka izvedljivost ter upravičenost investicije in

5.      da se investicija ne začne izvajati pred oddajo vloge za dodelitev spodbude.

(2) Če investicija v raziskave in razvoj ter inovacije poleg pogojev iz 3., 4. in 5. točke prejšnjega odstavka izpolnjuje tudi naslednje pogoje:

1.      da je najnižja vrednost investicije nad 2.000.000 eurov v predelovalni, storitveni dejavnosti ali razvojno-raziskovalni dejavnosti,

2.      da gre za investicijo, pri kateri sodelujejo najmanj trije investitorji, ki so velike gospodarske družbe, in vsaj ena mala ali srednja gospodarska družba ter organizacija za raziskovanje in širjenje znanja ali inovacijski grozd, ustanovljen skladno z namenom iz Uredbe 651/2014/EU,

3.      da je dodana vrednost na zaposlenega v gospodarski družbi, prejemnici spodbude, ki je velika gospodarska družba, dve leti po zaključku investicije višja od dodane vrednosti na zaposlenega v gospodarski družbi v poslovnem letu pred letom oddaje vloge.

(3) Pri opredelitvi velikosti gospodarskih družb iz prejšnjega odstavka se upoštevajo opredelitve, kot jih določa Priloga I k Uredbi 651/2014/EU.

(4) Spodbude po tem členu se ne dodelijo za investicije v raziskave in razvoj ter inovacije v naslednje dejavnosti:

1.      primarni sektor kmetijske proizvodnje, z izjemo pomoči za raziskave in razvoj, pomoči za inovacije za MSP, pomoči za projekte operativnih skupin evropskega partnerstva za inovacije (EIP) na področju kmetijske produktivnosti in trajnosti,

2.      sektor ribištva in akvakulture, kakor jih določa Uredba (EU) Evropskega parlamenta in Sveta št. 1379/2013 z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) št. 1224/2009 ter razveljavitvi Uredbe Sveta (ES) št. 104/2000 (UL L št. 354 z dne 28. 12. 2013, str. 1), z izjemo pomoči za raziskave in razvoj, pomoči za inovacije za MSP, pomoči za projekte operativnih skupin evropskega partnerstva za inovacije (EIP) na področju kmetijske produktivnosti in trajnosti,

3.      predelava in trženje kmetijskih proizvodov, kadar je znesek spodbude določen na podlagi cene ali količine takih proizvodov, ki so kupljeni od primarnih proizvajalcev ali jih je dala na trg zadevna gospodarska družba, ali kadar je spodbuda pogojena s tem, da je delno ali v celoti prenesena na primarne proizvajalce,

4.      sektor premogovništva za lažje zaprtje nekonkurenčnih premogovnikov, kakor jo zajema Sklep Sveta z dne 10. decembra 2010 o državnih pomočeh za lažje zaprtje nekonkurenčnih premogovnikov št. 2010/787/EU (UL L št. 336 z dne 21. 12. 2010, str. 24).

(5) Spodbude po tem členu niso dovoljene:

-        za dejavnosti, povezane z izvozom, ko je spodbuda neposredno vezana na izvožene količine, vzpostavitev in delovanje distribucijske mreže ali na druge tekoče izdatke, povezane z izvozno dejavnostjo,

-        za gospodarsko družbo, ki je v postopku vračanja neupravičeno prejete državne pomoči, na podlagi sklepa Evropske komisije, ki je prejeto državno pomoč iste države članice razglasila za nezakonito in nezdružljivo s skupnim trgom Skupnosti,

-        v primerih, ko bi se uporabi domačega blaga dajala prednost pred uporabo uvoženega blaga.

(6) Spodbude po tem členu se ne dodelijo, če:

1.      je investicija za isti namen, ki vsebuje sestavine državnih pomoči, že sofinancirana iz drugih sredstev državnega, lokalnega ali evropskega proračuna in če skupna višina prejetih sredstev iz tega naslova presega najvišjo dovoljeno višino sofinanciranja, ki jo določajo pravila o državni pomoči,

2.      je investitor ali prejemnik spodbude naveden na seznamu podjetij, s katerimi državne institucije ne smejo poslovati v skladu z zakonom, ki ureja preprečevanje korupcije,

3.      ima investitor ali prejemnik spodbude neporavnane zapadle finančne obveznosti iz naslova obveznih dajatev in drugih denarnih nedavčnih obveznosti v Republiki Sloveniji v skladu z zakonom, ki ureja finančno upravo, ki jih pobira davčni organ, če vrednost neplačanih zapadlih obveznosti na dan oddaje vloge pa vse do sklenitve pogodbe o dodelitvi subvencije znaša 50 eurov ali več. Šteje se tudi, da investitor ali prejemnik spodbude ne izpolnjuje obveznosti iz prejšnjega stavka, če na dan oddaje vloge ni imel predloženih vseh obračunov davčnih odtegljajev za plače za obdobje zadnjega leta do datuma oddaje vloge oziroma do sklenitve pogodbe o dodelitvi subvencije,

4.      je investitor ali prejemnik spodbude gospodarska družba v težavah po 18. točki 2. člena Uredbe 651/2014/EU; navedeno ne velja za gospodarske družbe, ki 31. decembra 2019 niso bile v težavah, vendar so v obdobju od 1. januarja 2020 do 31. decembra 2021 postale gospodarske družbe v težavah.

(7) Vlada z uredbo podrobneje predpiše pogoje in določi način ugotavljanja izpolnjevanja pogojev za dodelitev spodbude za investicije v raziskave in razvoj ter inovacije.

**9. člen**

**(javni razpis)**

(1) Subvencije se dodeljujejo na podlagi javnega razpisa, ki ga izvede agencija, pristojna za spodbujanje investicij in internacionalizacije (v nadaljnjem besedilu: javna agencija), če investicija izpolnjuje pogoje iz prvega in od tretjega do sedmega odstavka 4. člena ali pogoje iz prvega in od tretjega do šestega odstavka 4.a člena ter merila iz prvega odstavka 5. člena tega zakona.

(2) Javni razpis iz prejšnjega odstavka objavi javna agencija v Uradnem listu Republike Slovenije in na svoji spletni strani, kjer objavi tudi razpisno dokumentacijo.

(3) Glede vprašanj postopka, ki niso urejena s tem zakonom, se smiselno uporabljajo določbe zakona, ki ureja splošni upravni postopek, če ta zakon ne določa drugače.

**11. člen**

**(vloga za dodelitev subvencije)**

(1) Investitor posreduje vlogo za dodelitev subvencije (v nadaljnjem besedilu: vloga) na javno agencijo.

(2) Vloga mora vsebovati najmanj naslednje podatke:

-        firma, sedež in velikost investitorja in prejemnika spodbude,

-        opis investicije, vključno s predvidenim datumom začetka in zaključka investicije,

-        lokacija investicije z opisom, kateremu se priloži izsek iz veljavnega prostorskega akta samoupravne lokalne skupnosti, priloženo mnenje samoupravne lokalne skupnosti, iz katerega izhaja, da je investicija skladna z veljavnim prostorskim aktom, z opisom nameravane investicije in prikaz parcelnega stanja z oznako in navedbo k.o. parcel in morebiti stavb, kjer bo investicija izvedena ter v kolikor gre za razvrednoteno območje, se navede vir oziroma podatek, na podlagi katerega je območje opredeljeno kot razvrednoteno, razen v primeru investicij v raziskave in razvoj ter inovacije,

-        vrednost investicije z navedbo prispevka finančnih sredstev upravičenih stroškov z lastnimi sredstvi ali z zunanjim financiranjem v obliki, ki ni povezana z javnimi sredstvi,

-        število in terminski načrt ohranjanja obstoječih zaposlenih ali ustvarjanja ter ohranjanja novo ustvarjenih delovnih mest, razen v primeru investicij iz drugega odstavka 4.a člena tega zakona,

-        pričakovano dodano vrednost na zaposlenega, ustvarjeno z investicijo,

-        seznam ter opredelitev vrste in višine upravičenih ter neupravičenih stroškov investicije,

-        višino subvencije, potrebne za izvedbo investicije, navedbo javnega financiranja iz drugih virov na podlagi vloge in navedbo lastnih virov za investicijo,

-        predvideni datum začetka in konca morebitnega črpanja sredstev,

-        analizo tveganja ter analizo stroškov in koristi,

-        investicijski program gospodarske družbe in

-        pričakovani multiplikativni učinek investicije.

**14. člen**

**(pogodba o dodelitvi subvencije)**

(1) Javna agencija, investitor in prejemnik spodbude na podlagi odločbe o dodelitvi subvencije iz prejšnjega člena sklenejo pogodbo o dodelitvi subvencije, ki vsebuje najmanj:

-        predmet pogodbe,

-        medsebojne pravice in obveznosti pogodbenih strank,

-        zavezo investitorja in prejemnika spodbude, da bo investicija izvedena vsaj v predvideni vrednosti in v roku, opredeljenem v vlogi,

-        zavezo investitorja in prejemnika spodbude, da bo realizirana investicija v skladu s prejšnjo alinejo ohranjena v regiji prejemnika spodbude vsaj pet let po zaključku investicije ali vsaj tri leta po zaključku investicije v primeru, ko je prejemnik spodbude mala ali srednje velika gospodarska družba, razen v primeru spodbud za investicije v raziskave in razvoj ter inovacije,

-        zavezo investitorja in prejemnika spodbude, da bo v primeru investicije iz prvega odstavka 4. člena tega zakona ohranil v obdobju ohranjanja investicije najmanj povprečno število zaposlenih iz obdobja zadnjih 12 mesecev pred mesecem oddaje vloge ali v primeru investicije iz prvega odstavka 4.a člena tega zakona ohranil v obdobju izvajanja investicije najmanj povprečno število zaposlenih iz obdobja zadnjih 12 mesecev pred mesecem oddaje vloge ali v primeru investicije iz drugega odstavka 4. člena tega zakona zavezo, da bodo nova delovna mesta, ustvarjena z investicijo, zapolnjena najpozneje v treh letih po zaključku investicije in ohranjena v regiji najmanj pet let po dnevu, ko je bilo delovno mesto prvič zasedeno, ali najmanj tri leta po dnevu, ko je bilo delovno mesto prvič zasedeno, v primeru ko je prejemnik spodbude mala ali srednje velika gospodarska družba,

-        zavezo investitorja in prejemnika spodbude, da bo dodana vrednost na zaposlenega v prejemniku spodbude dve leti po zaključku investicije višja od dodane vrednosti na zaposlenega v gospodarski družbi v poslovnem letu pred letom oddaje vloge v primeru investicije iz prvega odstavka 4. člena tega zakona in v primeru investicije iz drugega odstavka 4. člena tega zakona višja tudi od povprečne dodane vrednosti na zaposlenega v dejavnosti, v katero se prejemnik spodbude uvršča, oziroma, v primeru investicije iz drugega odstavka 4.a člena tega zakona, zavezo, da je dodana vrednost na zaposlenega v gospodarski družbi, prejemnici spodbude, ki je velika gospodarska družba, dve leti po zaključku investicije višja od dodane vrednosti na zaposlenega v gospodarski družbi v poslovnem letu pred letom oddaje vloge,

-        način nadzora nad namensko porabo sredstev,

-        pravne posledice kršitve pogodbenih obveznosti,

-        način poročanja o poteku investicije in

-        določitev skrbnika s strani javne agencije in prejemnika spodbude za spremljanje izvrševanja pogodbe.

(2) Investitor ali prejemnik spodbude pogodbi o dodelitvi subvencije predloži bančno garancijo za dobro izvedbo pogodbenih obveznosti na prvi poziv ali drugo primerno zavarovanje.

(3) Če investitor in prejemnik spodbude v 60 dneh po prejemu odločbe iz prejšnjega člena ne podpišeta pogodbe, se šteje, da spodbuda ni bila dodeljena.

**20. člen**

**(nakup nepremičnin v lasti samoupravnih lokalnih skupnosti po cenah, ki so nižje od tržnih)**

(1) Ne glede na določbe zakona, ki ureja ravnanje s stvarnim premoženjem države in samoupravnih lokalnih skupnosti, lahko samoupravna lokalna skupnost na podlagi neposredne pogodbe o nakupu nepremičnin po cenah, ki so nižje od tržnih (v nadaljnjem besedilu: pogodba o nakupu nepremičnin), ob izpolnjevanju pogojev iz prvega ali drugega odstavka 4. člena in meril iz prvega odstavka 5. člena tega zakona, proda nepremičnine gospodarski družbi po cenah, ki so nižje od tržnih.

(2) Nepremičnine, ki so predmet prodaje, morajo biti pred izvedbo postopka ocenjene. Ocenjena vrednost je s cenitvijo ugotovljena vrednost nepremičnine, ki jo oceni pooblaščeni cenilec. Ocenjena vrednost se ugotovi po vsakokratno veljavnih mednarodnih standardih ocenjevanja vrednosti, ki jih sprejema Odbor za mednarodne standarde ocenjevanja vrednosti. Ocenjena vrednost se šteje kot tržna cena.

(3) Razlika med ocenjeno in prodajno vrednostjo predstavlja višino regionalne državne pomoči. Prodajno vrednost nepremičnin določi samoupravna lokalna skupnost. Prodajna vrednost nepremičnine je cena, po kateri samoupravna lokalna skupnost nepremičnino proda in je nižja od tržne cene.

(4) Samoupravna lokalna skupnost pred prodajo nepremičnin določi cilje, ki jih želi s prodajo doseči, opredeli koristi ter določi merljive učinke, ki jih bo pridobila s prodajo nepremičnin, in ekonomsko utemeljenost prodaje nepremičnin po cenah, ki so nižje od tržnih.

(5) Sklep o prodaji nepremičnine pod ceno, ki je nižja od tržne, sprejme svet samoupravne lokalne skupnosti.

(6) Namero o sklenitvi neposredne pogodbe o nakupu nepremičnin objavi samoupravna lokalna skupnost na spletni strani najmanj 20 dni pred nameravano sklenitvijo. V primeru, da je za isto nepremičnino prejetih več vlog za nakup nepremičnin, se med zainteresiranimi investitorji izbere tistega, ki je v postopku ocenjevanja prejel najvišje število točk na podlagi meril iz prvega odstavka 5. člena tega zakona. V primeru enakega števila točk prevlada merilo višje vrednosti investicije.

(7) Na dan sklenitve pogodbe cenitev nepremičnine, ki je predmet takšnega posla, ne sme biti starejša od šest mesecev.

(8) Pogodba o nakupu nepremičnin med gospodarsko družbo in samoupravno lokalno skupnostjo mora vsebovati:

-        natančen opis nepremičnin, ki so predmet prodaje,

-        navedbo gospodarske družbe,

-        navedbo, da gre za prodajo po cenah, ki so nižje od tržnih,

-        navedbo ocenjene vrednosti,

-        prodajno vrednost nepremičnin, ki so predmet prodaje,

-        navedbo namena prodaje,

-        natančen opis razvojnih namenov, zaradi katerih se nepremičnine prodajajo po cenah, ki so nižje od tržnih, z dinamiko izvajanja,

-        opis, kako bodo nepremičnine uporabljene,

-        obveznost gospodarske družbe, da na zahtevo samoupravne lokalne skupnosti poroča o uporabi nepremičnin,

-        klavzulo, da celotne stroške sklenitve pogodbe nosi gospodarska družba,

-        obveznost gospodarske družbe, da se investicija začne izvajati v dveh letih in se zaključi najpozneje v petih letih od datuma sklenitve pogodbe o nakupu nepremičnin,

-        določbo o obligacijsko-pravni prepovedi odsvojitve nepremičnin vsaj za deset let z ustrezno pogodbeno kaznijo za primer kršitve,

-        intabulacijsko klavzulo,

-        prepoved kakršnekoli obremenitve nepremičnin za deset let,

-        zemljiškoknjižno dovolilo, s katerim si samoupravna lokalna skupnost ob kršitvi pogodbe izgovori odkupno pravico, na podlagi katere lahko zahteva povratno prodajo nepremičnin za ceno, ki ne presega vlaganja v te nepremičnine, zmanjšano za amortizacijo,

-        določitev skrbnika za spremljanje izvrševanja pogodbe.

**V.  PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU**

Cilj zakona je uskladitev določil zakona s posodobljenimi določili Uredbe 651/2014/EU. Gre torej za manj zahtevne uskladitve zakona s pravom Evropske unije, zato v skladu s prvo alinejo prvega odstavka 142. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 – odl. US, 111/21 in 58/23) predlagamo, da se predlog zakona obravnava po skrajšanem postopku.

**VI. PRILOGE**

Uredba o spremembah in dopolnitvah Uredbe o načinu ugotavljanja pogojev in meril za dodelitev investicijskih spodbud ter pogojev za strateško investicijo

Uredba o spremembi in dopolnitvah Uredbe o načinu ugotavljanja pogojev in meril za dodelitev investicijskih spodbud za investicije v raziskave in razvoj ter inovacije

1. V Češki republiki pogoje za investicijske spodbude določata dva pravna akta. Prvi je Zakon št. 72/2000 Coll. o naložbenih spodbudah in spremembah nekaterih zakonov (Zakon o naložbenih spodbudah), drugi pa Uredba vlade št. 221/2019 Coll. o izvajanju nekaterih določb Zakona o naložbenih spodbudah (trenutno spremenjena kot Uredba vlade št. 89/2023 Coll. o spremembi Uredbe vlade št. 221/2019 Coll. o izvajanju nekaterih določb Zakona o naložbenih spodbudah, s spremembami). Medtem ko sam zakon določa splošni okvir pravil o naložbenih spodbudah (npr. katere gospodarske dejavnosti se lahko podpirajo), uredba vlade določa posebna pravila, ki jih je treba spreminjati glede na razmere v gospodarstvu (npr. najnižji znesek naložbe za posamezne gospodarske dejavnosti, ki se lahko podpirajo). [↑](#footnote-ref-2)
2. <https://www.irishstatutebook.ie/eli/2018/act/30/enacted/en/html?q=Finance+Act&years=2018> [↑](#footnote-ref-3)
3. <https://info.portaldasfinancas.gov.pt/pt/informacao_fiscal/codigos_tributarios/cfi/Pages/codigo-fiscal-do-investimento-indice.aspx> [↑](#footnote-ref-4)
4. <https://www.slov-lex.sk/pravne-predpisy/SK/ZZ/2018/57/20180401.html> [↑](#footnote-ref-5)